สทนช.เรียกประชุมปรับแผนการบริหารจัดการน้ำพรุ่งนี้ หลังหลายลุ่มน้ำมีปริมาณน้ำสูงขึ้นจากฝนตกหนักต่อเนื่อง
สำนักงานทรัพยากรน้ำแห่งชาติ (สทนช.) เรียกประชุมปรับแผนการบริหารจัดการน้ำพรุ่งนี้ หลังหลายลุ่มน้ำมีปริมาณน้ำสูงขึ้นจากฝนตกหนักต่อเนื่อง โดยเฉพาะแม่น้ำป่าสักและปราจีนบุรี

นายสำเริง  แสงภู่วงค์ รองเลขาธิการสำนักงานทรัพยากรน้ำแห่งชาติ (สทนช.) ในฐานะผู้อำนวยการศูนย์เฉพาะกิจชั่วคราวในภาวะวิกฤต กล่าวว่า สำนักงานทรัพยากรน้ำแห่งชาติ (สทนช.) จะประชุมคณะทำงานอำนวยการบริหารจัดการทรัพยากรน้ำ ครั้งที่ 5 เพื่อติดตามสถานการณ์และการบริหารจัดการทรัพยากรน้ำ โดยเฉพาะหน่วยงานที่มีอ่างเก็บน้ำ หนอง และบึงในความรับผิดชอบให้ส่งข้อมูลทั้งหมดเกี่ยวกับการบริหารจัดการอ่างเก็บน้ำ ทั้งแผนเผชิญเหตุภาวะวิกฤติ แผนการระบายน้ำ คู่มือในการตรวจสอบอ่างเก็บน้ำ เกณฑ์การควบคุมระดับน้ำในอ่างเก็บน้ำให้ สทนช. เพื่อนำมาใช้บริหารจัดการน้ำภาพรวมประเทศ  รวมทั้งจะจัดทำแผนที่พยากรณ์อากาศให้เป็นแผนที่ฉบับเดียวกัน (One Map) ให้ข้อมูลเป็นเอกภาพและให้หน่วยงานที่มีอ่างเก็บน้ำนำแผนที่พยากรณ์อากาศมาประกอบการวิเคราะห์ข้อมูลร่วมกับตำแหน่งที่ตั้งของอ่างเก็บน้ำแต่ละอ่าง 

ขณะที่สภาพอากาศและสถานการณ์ฝนยังมีฝนตกหนักบางพื้นที่ โดยมีพื้นที่เสี่ยงภัยฝนตกหนักถึงหนักมากใน 31  คือ ภาคเหนือ  เชียงใหม่ พะเยา น่าน อุตรดิตถ์ พิษณุโลก เพชรบูรณ์  แม่ฮ่องสอน ตาก // ภาคตะวันออกเฉียงเหนือ  เลย ชัยภูมิ หนองคาย บึงกาฬ นครพนม อุดรธานี สกลนคร กาฬสินธุ์ ร้อยเอ็ด ยโสธร มุกดาหาร อำนาจเจริญ อุบลราชธานี // ภาคตะวันตก  กาญจนบุรี ราชบุรี เพชรบุรี ประจวบคีรีขันธ์ // ภาคตะวันออก  นครนายก ปราจีนบุรี สระแก้ว จันทบุรี ตราด และภาคใต้  ระนอง โดย 24 ชั่วโมงที่ผ่านมา มีฝนตกปานกลางถึงหนักในภาคเหนือ  

ทั้งนี้ ภาคภาคตะวันออกเฉียงเหนือ ภาคกลาง และภาคตะวันออก มีฝนเล็กน้อยถึงปานกลาง ส่งผลให้ระดับน้ำแม่น้ำในภาคเหนือ ภาคตะวันออกเฉียงเหนือตอนบน และภาคตะวันออกเพิ่มขึ้น จึงต้องเฝ้าระวังลำน้ำสาขาของแม่น้ำโขงบริเวณที่แม่น้ำโขงสูงกว่าตลิ่ง // แม่น้ำป่าสัก จ.เพชรบูรณ์ และแม่น้ำปราจีนบุรี จ.ปราจีนบุรี  และภาคตะวันออกเฉียงเหนือตอนล่างมีระดับน้ำน้อย // ภาคตะวันตก ภาคกลาง และภาคใต้ มีระดับปานกลางถึงน้ำมาก จึงต้องเฝ้าระวังแม่น้ำเพชรบุรี จ.เพชรบุรี และแม่น้ำโขง ที่มีแนวโน้มระดับน้ำสูงขึ้นกว่าระดับตลิ่งที่ จ.นครพนม มุกดาหาร และ อ.โขงเจียม จ.อุบลราชธานี และต้องเฝ้าระวังบริเวณหนองคายและบึงกาฬด้วย